**המקורות בתורה לכיבוד הורים** (עמ' 6-8)

**כיבוד אב ואם בא לידי ביטוי בפעולות אקטיביות שהבן עושה לטובת ההורים (אבא ואמא) כמו: מאכיל ומשקה, מלביש ומכסה, מכניס ומוציא** (מהבית), פעולות שנעשות בעיקר כשההורה מבוגר או סיעודי. **לפי התלמוד הירושלמי העלויות של כיבוד אב ואם (קניית המצרכים בשבילם) הם על חשבון הבן ואם אין לו - שיקבץ נדבות וישיג. (אך לפי המסקנה של התלמוד הבבלי העלויות הן על חשבון ההורה)**.

**מורא אב ואם (על פי הפסוק ״איש אמו ואביו תיראו״) הוא הימנעות ממעשים שפוגעים בהורה כגון: לא לעמוד במקומו הקבוע ולא יושב במקומו הקבוע (למשל בשולחן האוכל), לא סותר את דבריו ולא מכריעו** (אם אביו וחכם אחר חלוקים בדבר הלכה, לא יאמר לטובת הצד השני).

אם האב מצווה את בנו לעבור עבירה, הבן לא צריך לציית לאב. דבר זה נלמד מהפסוק ״איש אמו ואביו תיראו ואת שבתתי תשמרו״ - הסמיכות בין שני העניינים רומזת שגם האב מחויב לציית למצוות התורה כגון שמירת שבת.

שאלות:

1. צטט את הפסוק המצווה על כיבוד אב ואם ואת הפסוק המצווה על מורא אב ואם.
2. רשום שש דוגמאות מהגמרא לכיבוד וארבעה דוגמאות למורא. ציין מהו ההבדל העקרוני ביניהם.
3. האם כיבוד אב ואם דוחה שמירת שבת? נמק.
4. האם כיבוד אב ואם נעשה על חשבון הבן או על חשבון האב, לפי התלמוד הירושלמי? צטט את המקור לתשובתך.

תשובות:

1. הפסוק המצווה על כיבוד אב ואם: ״כבד את אביך ואת אימך למען יאריכון ימיך על האדמה אשר ה׳ אלוהיך נתן לך״. הפסוק המצווה על מורא (=יראת, פחד) אב ואם: ״איש אימו ואביו תיראו ואת שבתתי תשמרו אני ה׳ אלוהיכם״.
2. דוגמאות מהגמרא לכיבוד אב ואם: האכלת ההורים, השקיית ההורים, הלבשת ההורים, כיסוי ההורים (בשמיכה), הכנסת ההורים והוצאת ההורים מהבית (כשאינם יכולים לבדם).  
   דוגמאות מהגמרא למורא: לא לשבת במקומו של האב, לא לעמוד במקומו של האב, לא סותר את דבריו של האב, ולא להתערב כדי לעזור לאביו במחלוקת.  
   ההבדל העקרוני בין מורא לכיבוד הוא שבמורא אתה נמנע מעשיית מעשה, אתה פסיבי,

בכיבוד לעומת זאת אתה פעיל, אקטיבי.

1. כיבוד אב ואם אינו דוחה שמירת שבת. בתלמוד נכתב ששמירת שבת חשובה יותר מכיבוד ההורים ואין לציית לאב אם הוא דורש מבנו לחלל שבת או לעבור עבירה אחרת. זה נלמד מהסמיכות (=קרבה) בין ״איש אמו ואביו תיראו ואת שבתתי תשמרו״- גם האב מחויב בשמירת שבת ובכל מצוות התורה כמו הבן.
2. כיבוד אב ואם לפי התלמוד הירושלמי אינו נעשה על חשבון ההורים אלא על חשבון הבן. גם אם אין לך כסף, חזר על הפתחים וקבץ נדבות כדי שיהיה לך כסף לטפל בהוריך. ״בין שיש לך הון בין שאין לך הון - כבד את אביך ואת אימך ואפילו אתה מסבב על הפתחים״.